OpenLLM-France/wikimedia huggingface dataset:
# Ball (kraterra)

Ball kraterra Ilargiko talka-krater bat da. LQ26 lau-angelukoan dago. 40,3 kilometroko diametroa du. Izena William Ballren omenez darama.

## Erreferentziak

* (Ingelesez) (WGPSN), IAU Working Group for Planetary System Nomenclature. (2013ko otsailaren 13a). Gazetteer of Planetary Nomenclature. 1:1 Million-Scale Maps of the Moon. Nazioarteko Astronomia Elkartea / USGS.
* (Ingelesez) Andersson, L. E.; Whitaker, E. A.,. (1982). NASA Catalogue of Lunar Nomenclature. NASA RP-1097.
* (Ingelesez) Blue, Jennifer. (25 de julio de 2007). Gazetteer of Planetary Nomenclature. USGS.
* (Ingelesez) Bussey, B.; Spudis, P.. (2004). The Clementine Atlas of the Moon. Cambridge University Press ISBN 0-521-81528-2.
* (Ingelesez) Cocks, Elijah E.; Cocks, Josiah C.. (1995). Who's Who on the Moon: A Biographical Dictionary of Lunar Nomenclature. Tudor Publishers ISBN 0-936389-27-3..
* (Ingelesez) McDowell, Jonathan. (15 de julio de 2007). Lunar Nomenclature. Jonathan's Space Report.
* (Ingelesez) Menzel, D. H.; Minnaert, M.; Levin, B.; Dollfus, A.; Bell, B.. (1971). Report on Lunar Nomenclature by The Working Group of Commission 17 of the IAU. , 136 or..
* (Ingelesez) Moore, Patrick. (2001). On the Moon. Sterling Publishing Co ISBN 0-304-35469-4.
* (Ingelesez) Price, Fred W.. (1988). The Moon Observer's Handbook. Cambridge University Press ISBN 0521335000..
* (Ingelesez) Rükl, Antonín. (1990). Atlas of the Moon. Kalmbach Books ISBN 0-913135-17-8.
* (Ingelesez) Webb, Rev. T. W.. (1962). Celestial Objects for Common Telescopes, 6ª edición revisada. Dover ISBN 0-486-20917-2.
* (Ingelesez) Whitaker, Ewen A.. (2003). Mapping and Naming the Moon. Cambridge University Press 978-0-521-54414-6.
* (Ingelesez) Wlasuk, Peter T.. (2000). Observing the Moon. Springer ISBN 1-85233-193-3.
* (Ingelesez) Lunar Impact Crater Database. Lunar and Planetary Institute (USRA).

## Kanpo estekak

* Datuak: Q685106
* Multimedia: Ball (crater) / Q685106
# Ball of Fire

Ball of Fire (euskaraz: "Suzko Bola") komedia filma da, Howard Hawks estatubatuar zinemagileak 1941ean zuzendu zuena. Thomas Monroe eta Billy Wilderek idatzitako From A to Z ("A-tik Z-ra") kontakizunean oinarriturik dago; kontakizun horrek, hein batean, Edurnezuri eta Zazpi Ipotxen ipuina zuen oinarri, zazpi irakasleak zazpi ipotxekin eta kabaret dantzaria Edurnezurirekin parekatuz. Gary Cooper, Barbara Stanwyck, Dana Andrews, Dan Duryea eta Kathleen Howard izan ziren aktore nagusiak.
Lau Oscar sarietarako izendapenak jaso zituen, emakumezko aktore onenarena (Barbara Stanwyck), jatorrizko soinu banda onenarena (Alfred Newman), argumentu onenarena (Charles Brackett eta Billy Wilder) eta soinu onenarena (Thomas Moulton), baina ez zuen bat ere irabazi.

## Argumentua

Oharra: Atal honek istorio osoa edo amaiera argitzen du.
Milioi laurden dolarreko dohaintza bati esker, irakasle talde xelebre batek, alargun bat ez beste gainontzekoak ezkongabe edo mutilzaharrak, Gizateriaren jakintza osoa bilduko duen entziklopedia bat osatzeko asmoa du. Euren lana nahiko aurreratua dagoenean, "Sugarpuss" O'Shea (Barbara Stanwyck) kabaret dantzariaren bisita izango dute, kale hizkeraren ikerketa egiten ari den Bertram Potts irakasleak (Gary Cooper) laguntzeko eskatu baitio. Sugarpussek ikerketan parte hartzea onartuko du, baina bere benetako asmoa poliziatik ezkutatzea da. Izan ere, polizia haren bila dabil, bere senargaiaren, Joe Lilac mafiaburuaren (Dana Andrews), aurkako epaiketan lekuko izan dadin. Guzti horren ondorioz, lana birpentsatu beharko dute irakasleek, denbora guzti horretan benetako munduari bizkar emanda bizi izan direla jabetzen baitira.
Sugarpussik filmaren une batean Potts irakasleari honakoa aipatzen dio: "Edalontzi bat esnearekin mozkortzen diren gizon motakoa zarelako maite zaitut".

## Iruditegia

* Irakasle taldea.
* "Sugarpuss" O'Shea (Barbara Stanwyck) eta Bertram Potts irakaslea (Gary Cooper).
* Joe Lilac mafiaburua (Dana Andrews).
* Irakasleak eta "Sugarpuss" O'Shea (Barbara Stanwyck).

## Aktoreak

* Gary Cooper: Bertram Potts irakaslea
* Barbara Stanwyck: Katherine "Sugarpuss" O'Shea
* Oskar Homolka: Gurkakoff irakaslea
* Henry Travers: Jerome irakaslea
* S.Z. Sakall: Magenbruch irakaslea
* Tully Marshall: Robinson irakaslea
* Leonid Kinskey: Quintana irakaslea
* Richard Haydn: Oddley irakaslea
* Aubrey Mather: Peagram irakaslea
* Dana Andrews: Joe Lilac, mafiaburua
* Dan Duryea: Duke Pastrami, Lilacen morroia
* Ralph Peters: Asthma Anderson, Lilacen morroia
* Kathleen Howard: Bragg andereinoa, etxekoandrea eta ugazaba
* Mary Field: Totten anderinoa, diru ongilea
* Charles Lane: Larsen, Totten andereinoaren laguntzailea
* Charles Arnt: McNeary, Lilacen abokatua
* Elisha Cook: nightclubeko zerbitzaria
* Allen Jenkins: zaborbiltzailea

## Kanpo estekak

* Ball of Fire filmaren trailer edo iragarkia ikusgai. Youtube.com (Ingelesez)
* Ball of Fire filmaren IMDBko fitxa irakurgai (Ingelesez)
* Datuak: Q391452
* Multimedia: Ball of Fire (film) / Q391452
# Ball Ground (Georgia)

Ball Ground Georgiako estatuko hiri bat da. Jefferson konderrian kokatua dago. 2010ean 1.433 biztanle zituen, 15,06 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2895677
* Multimedia: Ball Ground, Georgia / Q2895677
# Bilbo Hiria Irratia

Bilbo Hiria Irratia katea (96.0 FM) Bilbo Handian eta euskaraz emititzen duen garrantzitsuena da. Euren hitzetan "irrati urbanoa, irekia, kosmopolita eta euskalduna" dira. "Zenbat Gara" elkarteak sortu zuen 1997an, eta Abandoko San Bizente kaleko bulegoetatik emititzen dute. Mieltxo Monfort izan zuen esatari eta bultzatzaile nagusi, 2016an hil zen arte. Baita 2015ean zendutako Jabi Lauzirika "Apolo" ere.
TOKIKOM tokiko hedabideen bateraguneko kidea da. Euskal Herriko irrati libre eta komunitarioak biltzen dituen Arrosa sarea elkarlan ekimenean ere esku hartzen du.
2006ko martxoan aurkeztu zuen bilbohiria.com webgunea, bertan zuzeneko emisioa eskaintzeaz gain, iragandako saioak podcast eran nahierara eskaintzen hasi zen bertan, hori egiten zuen Euskal Herriko lehenengo emisora izanik. 2014ko uztailean aurkeztu zuen bere webgune berria bilbohiria.com bilbohiria.eus bihurtuta, smartphoneetarako egokitutako itxura berriarekin baina 2006tik argitaratutako saio guztien gordailua mantenduta.

## 10. urteurrena

2007ko maiatzaren 23an "The Dubliners" talde irlandarrak jo zuen Kafe Antzokian irratiaren 10. urteurreneko jaian.

## Ikus, gainera

* Euskarazko irrati kateak

## Kanpo estekak

* Bilbo Hiria Irratiaren webgunea
* Datuak: Q12255211
# Bilbo Areto Futbol Kluba

Bilbo Areto Futbol Kluba Bilboko areto-futbol taldea da. 1985ean sortua, La Casilla Udal Pabilioian jokatzen du, 5.200 ikusleentzako tokia duena.

## Historia

1984an sortu zen eta 1989an Nazional mailara igo zen, gaur egungo bigarren mailara. 2005ean lehen mailara igotzea lortu zuen baina 15. postuan gelditu eta bigarren mailara itzuli zen 2006an. 2009 arte bigarren mailan mantendu zen baina ordutik 3. mailan jokatzen du.

## Datuak

2017-18 barne:
* Denboraldiak 1. mailan: 1
* Denboraldiak 2. mailan: 18
* Denboraldiak 3. mailan: 9
* Ligako posturik onena: Lehen mailan 15.a (2005-06)

## Kanpo estekak

* Datuak: Q3639929
# Bilbo Handiko Erramulariak Arraun Elkartea

Bilbo Handiko Erramulariak Bizkaiko hainbat klubetako arraunlariek emakumezkoen trainerua osatzeko sorturiko elkartea da.

## Uniformea

Elastiko zuri eta gorria. Trainerua zuria da eta Bizkaia izena du.

## Hasierako talde bizkaitarrak

2005ean emakumezkoen trainerua osatu zuen Lekeitioko Isuntzak eta jokaturiko estropada bakarrean hartu zuen parte, Txingudi Banderan, laugarren postuan gelditu zelarik.
2008an Arkote izan zen taldea osatu zuen elkartea. Txingudiko Banderan hirugarren gelditu zen, ondoren Euskadiko Txapelketan ere hirugarren egin zuen eta Kontxako Banderan aldiz ezin izan zuen sailkatu seigarren gelditu baitzen larunbateko sailkapen estropadan.
Aurreko urteko Arkoteren bizkarrezurra mantenduz 2009an Bizkaiako Selekzioa osatu zen Emakumezkoen Traineru Ligan aritzeko eta hirugarren gelditu zen, estropada batzutan Gipuzkoako Selekzioaren aurretik ere egin zuelarik. Kontxan berriz seigarren egin eta ezin izan zen bandera jokatzeko sailkatu.

## Denboraldiak
### 2010

Bizkaiako selekzioa izenarekin hasi zuen Liga nagusian berriz ere hirugarren postua lortuz. Abuztuan elkarte ofiziala sortzea erabaki zuten, Galiziako Rias Baixasen antzera, eta Bilbo Handiko Erramulariak izena jarri zioten. Kontxarako sailkatzea lortu zuten eta laugarren postuan kokatu ziren sailkapenean. Euskadiko Txapelketan bigarrenak izan ziren eta Espainiakoan ere bai. Aipatu behar da traineru gutxi zirenez txapelketa bietan Federazioen trofeoak jokatu zirela. Irailean Lekeition jokaturiko bandera irabazi zuten, hau da orain arte taldearen garaipen bakarra.

### 2011

Urte honetan jatorri ezberdinetako arraunlariak zituen taldeak, gehienak Getxokoak, eta Emakumezkoen Ligan parte hartzeaz gain Gipuzkoako Ligako estropadak ere jokatu zituen. Ligan ez zuen lortu lehenengo lauen artean sartu eta finala jokatzerik baina Kontxako Banderarako sailkatu eta laugarren egin zuen.

### 2012

Ez zuten trainerua osatzea lortu.

### 2013

Berriro atera zuten trainerua nahiz eta gaztetxoekin osatu behar izan zuten. Gipuzkoako Ligako estropadak jokatu zituzten eta ez ziren Emakumezkoen Ligarako sailkatu. Hurrengo urteetan kluben trineruak osatu zirenez, bertan behera gelditu zen proiektua.

## Palmaresa

* Kontxako Bandera (0): laugarren 2010 eta 2011n.
* Euskotren Liga (0): hirugarren 2009 eta 2010an.
* Espainiako Traineru Txapelketa (0): bigarren 2010an.
* Euskadiko Traineru Txapelketa (0): bigarren 2010an.
* Lekeitioko San Antolin Bandera (1): 2010

## Kanpo estekak

* Datuak: Q12255210
# Bever

    Beste esanahi batzuen berri izateko, ikus: «Bever (argipen)»
Bever (nederlanderazko ahoskera: ˈbeːvər; frantsesez: Biévène) Belgikako iparraldeko udalerri bat da, Flandriako Brabante probintziakoa. 2013ko urtarrilaren 1ean 2.171 biztanle zituen.

## Ikus, gainera

* Hizkuntza erraztasunak dituzten udalerriak

## Kanpo estekak

* (Nederlanderaz) Webgune ofiziala
* Datuak: Q839017
* Multimedia: Bever, Belgium / Q839017
# Beuzeville kantonamendua

Beuzeville kantonamendua Frantziako kantonamendu bat da. Eure departamenduan dago, Normandia eskualdean. Guztira 62 udalerri ditu eta Beuzeville da bere hiriburua.

## Kanpo estekak

* Datuak: Q1724469
* Multimedia: Canton of Beuzeville / Q1724469
# Bevagna

Bevagna Italiako udalerri bat da. Perugiako probintzian kokatuta dago, Umbria eskualdean. 4.797 biztanle ditu, 56,22 kilometro koadroko azaleran banatuta.

## Mugakideak

Bevagnak honako udalerri hauekin egiten du muga:
Cannara Foligno Gualdo Cattaneo Montefalco Spello

## Kanpo estekak

* Datuak: Q20144
* Multimedia: Bevagna / Q20144
# Beuzeville-au-Plain

Beuzeville-au-Plain Frantziako udalerria da, Mantxa departamenduan dagoena, Normandia eskualdean. 2013an 51 biztanle zituen.

## Demografia
### Biztanleria

2007an Beuzeville-au-Plain udalerrian erroldatutako biztanleak 51 ziren. Familiak 12 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 4 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 24 etxebizitza zeuden, 19 familiaren etxebizitza nagusia ziren, 4 bigarren erresidentzia ziren eta 1 hutsik zegoen. Etxebizitza guzti hauek 24etxeak ziren. 19 etxebizitza nagusietatik 10 bere jabearen bizilekua ziren, 7 alokairuan okupaturik zeuden eta 1 doan lagata zegoen; 8 etxek hitu gela zituzten, 6 etxek lau zituzten eta 4 etxek bost zituzten. 17 etxek euren parking plaza propioa zuten azpian. 13 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Beuzeville-au-Plain udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 0 |
| 0 | 55-59 | 4 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 8 | 35-39 | 4 |
| 0 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 4 |
| 0 | 10-14 | 8 |
| 0 | 5-9 | 4 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 27 ziren, horien artean 22 aktiboak ziren eta 5 inaktiboak ziren. 22 pertsona aktiboetatik 18 lanean zeuden (12 gizon eta 6 emakume) eta 4 langabezian zeuden (4 emakume eta 4 emakume). 5 pertsona inaktiboetatik 2 erretiraturik zeuden eta 3 "bestelako inaktibo" gisa sailkaturik zeuden.

### Ekonomia jarduerak
## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q473624
* Multimedia: Beuzeville-au-Plain / Q473624
# Bevaix

Bevaix Suitzako udalerria da. Neuchâtel kantonamenduan dago, La Grande Béroche $^{(en)}$ barrutian. 2014an 3,784 biztanle zituen 10,76 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68700
* Multimedia: Bevaix / Q68700
# Beloie

Beloie (errusieraz: Бе́лое о́зеро, ˈbʲeləjə ˈozʲɪrə ahoskatua, "Aintzira Zuria") Vologda oblasteko ipar-mendebaldean kokaturiko aintzira da, Errusian.
Bere kostetan dagoen hiri nagusia Belozersk da.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q953140
* Multimedia: Lake Beloye (Vologda Oblast) / Q953140
# Beloit (Wisconsin)

Beloit Ameriketako Estatu Batuetako hiri bat da. Rock konderrian dago, Wisconsin estatuan. 36.657 biztanle ditu, 45,728791 kilometro koadroko azaleran banatuta.

## Ikus, gainera

* Rock konderria

## Kanpo estekak

* Datuak: Q816137
* Multimedia: Beloit, Wisconsin / Q816137
# Beloka pasealekua

Beloka pasealekua :
| Aiete, Donostia ||
| Herrialdea Lurraldea | Euskal Herria Gipuzkoa |
| Beloka pasealekua Beloka pasealekua Beloka pasealekua ||
| Koordenatuak: | 43°18′44.8″N 1°59′15.08″W﻿ / ﻿43.312444°N 1.9875222°W﻿ / 43.312444; -1.9875222 |
Beloka pasealekua Gipuzkoako Donostia hiriburuko Aiete auzoan dagoen pasealeku bat da. San Roke kalearen erdialdean hasi eta, Basoerdi parkea inguratzen duen ibilbide bihurgunetsu baten ondoren, San Roke kalearen hasiera eta Lazkano pasealekua elkartzen diren inguruan amaitzen da.
Garai batean, Beloka izeneako jauregi itxurako etxe karratu handi bat zegoen inguru horretan (SUMMA Aldapeta ikastetxearen parean), eta hortik datorkio pasealekuari izena.

## Kanpo estekak

* Datuak: Q65216650
* Multimedia: Beloka pasealekua, Donostia-San Sebastián / Q65216650
# Belokain

Belokain Lizoainibar-Arriasgoiti udalerriko Lizoainibar ibarreko herri hustu bat da, Euskal Herriko Nafarroa Garaia lurraldean kokatuta, Pirinioaurrea eskualdean.
Ez dakigu noiz jada despopulatu bezala agertzen zen. Bere lurrak Lizoainibar-Arriasgoitiko Udalara pasa ziren.
Bertako biztanleak belokaindarrak ziren.

## Izena

Belokain toponimoa hainbat modutan agertu da historian zehar:
* Belocoain (1534)
* Belocain (1800)
* Belokain (1) (1996)
* Belokain (1996)

## Historia

Ia ez dago herri honi buruzko informaziorik. Zehaztu gabeko garai batean jenderik gabe geratu zen. Gaur egungo lurraren orografiaren ezaugarriek zalantzazkoa egiten dute haren identifikazio zehatza, nahiz eta ezagutzen den zein eremutan dagoen. Baliteke uholde handi batek herria lur tonatan lurperatzea.

## Oharrak

* ↑ /belokáin/ ahoskatua (laguntza) Azentua: zorrotza hirugarren silaban

## Erreferentziak

* ↑ Euskaltzaindia: Euskal Onomastikaren Datutegia.
* ↑ «Belokain - Lekuak - EODA» www.euskaltzaindia.eus (Noiz kontsultatua: 2021-08-30).

## Ikus, gainera

* Lizoainibar
* Lizoainibar-Arriasgoiti
* Pirinioaurrea
* Zangozako merindadea
* Nafarroa Garaia

## Kanpo estekak

* Lizoainibar-Arriasgoitiko Udalako webgune ofiziala
* Datuak: Q109131965
# Belokeko monasterioa

    Artikulu hau Ahurtiko monasterioari buruzkoa da; beste esanahietarako, ikus «Beloki».
Belokeko monasterioa Lapurdiko Ahurti udalerrian kokatuta dago. XIX. mendeko bigarren erdialdean eraiki zuten fraide beneditarrek, eta 1875ean zabaldu zuten. Gaur egun 30 bat fraide bizi dira bertan.
Santa Eskolastika monasterioarekin batera herriko beneditar monasterioak osatzen dituzte.

## Historia

Sortu eta gutxira Frantziako gobernuak fraideak estutzen hasi ziren, hezkuntza legeak zirela-eta. 1906an hustu behar izan zuten eta Hego Euskal Herrira ihes egin zuten, Lazkaoko monasterioa sortuz.
Espainiako Gerra Zibilaren garaian bestela hainbat euskaldun ihesean babestu ziren monasterio honetan, bereziki elizgizon eta kulturgileak, besteak beste Jose Ariztimuño "Aitzol", Fernando Artola "Bordari" eta Jose Miguel Barandiaran.
Denboran aurrerago, naziek Frantzia okupatu zutenean ere erresistentziako kideek eta bestelakoek aterpe topatu zuten monasterioan. Eliza frantziarra ofizialki Francoren alde egin zuen modu berean, Vichyren alde ere egin zuen. Hala ere, Beloki kasu bietan desberdin jokatu zuen eta arazo handiak ekarri zizkien fraideei. Arduradun nagusiak atxilotu zituzten eta gainontzekoek ihes egin behar zuten, 1945ean monasterioa hutsik geldituz bigarren aldiz.
Errekuperatu ondoren, ETA eta IKko iheslariekin berdintsu jokatu zuten ere bai, honek barne eztabaida gehiago sortu bazituen ere.

## Iratzeder

Fraide ezagunen artean Jean Diharce "Iratzeder" dugu, 1972tik 2008an hil arte bertan ia etengabean bizi izan zelarik.
1959an, fraidetxean sartu baino lehen, "Zeru-menditik (1941-1946)" poema sorta karrikaratu zuen, eta bertan bildutako "Su eta ke" olerkian pasarte hau errepikatzen du beste bertsoen artean: "Maite zaitut bihotzetik, maite zaitut, Beloke / Zure gaintto kartsuari, oro pindar ta bake / Soinu-kantuz baitario gau-egunaz otoiz-ke."
Bestela, 1993an "Beloke-ko abatetxearen historia. Ehun urte jainkosemen alde" liburua argitaratu zuen, monasterioaren nondik-norakoak kontatuz.

## Laborantza

Artoa, ardoa, sagardoa eta barazkiak oro har ekoitzi izan dituzte ekonomikoki autonomoak izan ahal izateko. Bestela, behiak eta ardiak zainduz gaztagintzan ere jardun izan dira. Belokeko abadia (Abbaye de Belloc) izeneko gasna egiten dute.

## Iruditegia

* Belokeko monasterioa
* Belokeko monasterioko elizaren barnekaldea
* Monasterioko elizaren barnekaldea

## Kanpo estekak

* Iratzederren "Su eta ke" poema osorik
* Datuak: Q2394262
* Multimedia: Abbaye Notre-Dame de Belloc / Q2394262
# Belokeko abadia (gazta)

Belokeko abadia Ipar Euskal Herriko ardi gasna bat da, izenak dioen bezala, Belokeko monasterioan fraide beneditarre ekoizten dutena. Erdigogor, zapaldutako eta egositako, azal naturaleko eta esne osoz egindako gazta da.
Gazta bakoitzak 25 zentimetroko diametroa, 11 zentimetrozko lodiera eta 5 kilogramoko pisua ditu; Aterakin lehorrean %50a koipea da eta azken produktuan %40a. Heltzeak 6 hilabeteko iraupen du. Ahogozo sendoa du.
Ardi manex burugorri edo ardi manex burubeltzaren esnez egindakoa, gertuko Ossau-Iratik ez bezala ez du jatorrizko Izendapenik.

## Erreferentziak

* ↑ Harbutt, Juliet. (2006). The World Encyclopedia of Cheese. Anness Publishing Ltd., 17 or. ISBN 978-1-84309-960-4..
* ↑ Smith, S. N.. What Is Abbaye de Belloc Cheese?. www.wisegeek.com.

## Kanpo estekak

* Webgune ofiziala
* Datuak: Q13218977
* Multimedia: Abbaye de Bellocq / Q13218977
# Beloit (Kansas)

Beloit Kansasko hiri bat da. Mitchell konderrian kokatua dago. 2010ean 3.835 biztanle zituen, 10,40 kilometro koadrotan banatuta.

## Ikus, gainera

* Mitchell konderria

## Kanpo estekak

* Datuak: Q2233688
* Multimedia: Beloit, Kansas / Q2233688
# Beloki

Beloki euskal abizena izateaz gain, esanahi desberdinak izan ditzake:

## Lekuak

* Beloki: Aralarreko mendia.
* Beloki: Gipuzkoako Zumarraga udalerrian dagon mendia.
* Beloke: Ahurtiko (Lapurdi) monasterioa.

## Pertsonaiak

* Joseba Beloki: Lazkaoko txirrindularia.
* Ruben Beloki: Burlatako pilotaria.
* Alberto Beloki: Burlatako beste pilotari bat.
* Anestesia musika taldeko bateriajolea.
# Beloki (Aralar)

    Artikulu hau Aralar mendilerroan dagoen mendiari buruzkoa da; beste esanahietarako, ikus «Beloki».
Beloki Aralar mendilerroko mendia da. Mendi honek, hegoaldetik, Unaga eta Etzantzako lautadak ixten ditu, eta, iparraldetik, Aralarko Malloak.

## Irispideak

Guardetxetik ibilbide erosoenetako bat abiatzen da, kontu handia izan behar den arren. Badaezpada, hobe da iparrorratza eta mapa hartzea, Aralarko Errege Sailetako basoetan ez galtzeko. Izan ere, baso hau, hain da itxia, ia ikusbiderik ere ez dagoela, inguru hauetan hain ohikoa den lainoa agertuz gero, ibilaldia asko zailduz. Urdangoene lepora iritsi behar da lehenik. Hau, Txameni eta Beloki artean dago. Albiko lautada errepide ondoan dago, Guardetxera heldu baino pare bat kilometro lehenago. Albiko trikuharria bisitatuz abiatzen da bidea, ondoren, ondo adierazitako bidezidor batetik jarraitzeko, Mugardi eta Bustintza izeneko tokietara daroana. Soilgune batean, gurutze bat dago. Ezkerretara, arkuek izena hartzen duten kupula erako txabolen hondakinak daude. Aurrerago, haran estu batean sartu behar da, Urdangoene lepoa ikusteko. Tontorra eskuinetara geratzen da
Baraibartik, Izarriteko gañera doan bidea hartu behar da. Bertan, antena bat dago. Hemendik, ekialdera jarraitu behar da, Belutako langara heltzeko. Bideak, hego-mendebalderantz biratzen du, eta Txurtxur mendia inguratzen duten pagadi itxiak zeharkatzen ditu. Pagaditik irten eta Prantzes erreka izeneko ibaiaren goi arrora irten behar da. Ezkerretara Olatxikiko txabola utziz, Etzantzatik Atakaxarrera doazen lautadak igo behar dira. Hemendik, ezkerrera geratzen da tontorra. Eta zuzenean igotzen da.

## Inguruko tokiak

* Bustintzako gurutzea
* Albiko trikuharria
* Unagako potzua

## Kanpo estekak

* euskal-herria.org webgunean
* Datuak: Q25478744
# Beloit (Ohio)

Beloit Ohioko herri bat da. Mahoning konderrian kokatua dago. 2010ean 978 biztanle zituen, 2,53 kilometro koadrotan banatuta.

## Ikus, gainera

* Mahoning konderria

## Kanpo estekak

* Datuak: Q920189
* Multimedia: Beloit, Ohio / Q920189
# Blankenberge

Blankenberge (nederlanderaz ahoskatua:ˈblɑŋkəmbɛrɣə), Belgikako mendebaldean dagoen hiria da, Mendebaldeko Flandria probintzian. Udalerriak Blankenbergez gain Uitkerke auzoa ere hartzen du barnean. 2013ko urtarrilaren 1ean 19.337 biztanle zituen.
Hondartzaz gain, badu 350 metro luzerako kai bat, 1933an eraikia.

## Hiri senidetuak

* Chikura, Chiba, (Japonia)

## Kanpo estekak

* (Nederlanderaz) Webgune ofiziala
* Datuak: Q328104
* Multimedia: Blankenberge / Q328104
# Blankenburg (Unstrut-Hainich-Kreis)

    Beste esanahi batzuen berri izateko, ikus: «Blankenburg»
Blankenburg Alemaniako udalerria da. Turingia estatuan kokatuta dago, Unstrut-Hainich-Kreis barrutian. 2014an 153 biztanle zituen 7,14 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q706263
* Multimedia: Blankenburg (Thüringen) / Q706263
# Blankenfelde-Mahlow

Blankenfelde-Mahlow Alemaniako udalerria da. Brandenburgo estatuan kokatuta dago, [[Teltow-Fläming (barrutia)|Teltow-Fläming]] barrutian. 2014an 25.664 biztanle zituen 55,17 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q574128
* Multimedia: Blankenfelde-Mahlow / Q574128
# Blankenhagen

Blankenhagen Alemaniako udalerri bat da, Mecklenburg-Aurrepomerania estatuan. Azken zentsuaren arabera 1.101 biztanle zituen, 25,27 kilometro koadroko azaleran..

## Kanpo estekak

* Datuak: Q696325
* Multimedia: Blankenhagen / Q696325